Þrjú snjóflóð féllu við Flateyri og Suðureyri undir miðnætti í kvöld . Snjóflóðið á Suðureyri féll í hlíðinni á móts við Suðureyri og orsakaði flóðbylgju . Snjóflóðið við Flateyri var það kröftugt að flóðbylgja myndaðist og bátar við höfnina slitnuðu frá . Rögnvaldur Ólafsson , aðstoðaryfirlögregluþjónn hjá almannavarnadeild ríkislögreglustóra staðfestir við Vísi að búið sé að virkja viðbragðsaðila á svæðinu til að meta ástandið . Samhæfingarmiðstöð almannavarna í Skógarhlíð hefur verið virkjuð vegna flóðanna og Davíð Már Bjarnason , upplýsingarfulltrúi Slysavarnafélagsins Landsbjargar staðfestir að búið sé að boða út björgunarsveitir . Samkvæmt Stundinni heyrðust drunur um alla Flateyri þegar flóðið þar féll og talið er hugsanlegt snjóflóðavarnir hafi stýrt flóðinu frá byggðinni . Samkvæmt heimildum Stundarinnar féll annað snjóflóð á snjóflóðavarnagarðinn ofan við bæinn og er mikill viðbúnaður þar og fólk hópast að . Í fyrstu var talið að snjóflóðið hefðu verið tvö , en þau voru þrjú , eitt við Suðureyri og tvö við Flateyri .